Ouerbetrokkenheid - Centurion Christelike Laerskool
Telefoon: (012) 654-7577 |
Epos : skool@lscenturion.co.za
Bybelgefundeerde onderwys Tuis
Hoekom Centurion Christelike Laerskool
Terreine en Geboue
Ons kinders aan die woord 2012
Ontstaan en Geskiedenis van CCL
Oudleerlinge aan die woord
Ouerbetrokkenheid en Kommunikasie
deur Tommie Chambers (2007)
Ouers is vir die opvoeding van hul kinders verantwoordelik en daarom vir die onderwys by die skool. Ouers moet by die onderwys betrokke wees om kennis te dra van wat by die skool gedoen word. Skakeling tussen ouers en die skool geskied op verskeie wyses:
Aan die begin van die jaar word ŉ inligtingsaand vir die ouers gereël. Op so ŉ aand word die ouers ingelig oor die organisasie en die werkswyse in die skool en in elke betrokke klas.
Daar is geskeduleerde oueraande wat deur die loop van die jaar plaasvind. Tydens hierdie geleenthede ontvang ouers die geleentheid om formeel met personeel in gesprek te tree.
Aangesien CCLS ŉ ouerskool is wat op reformatoriese beginsels berus, moedig ons ook aan dat ouers direk met die personeel skakel. Hierdie skakeling moet egter altyd op broederlike wyse geskied. Indien ernstige wysigings/voorstelle rakende die onderrig deur ŉ ouer gemaak wil word, word die hoof eers genader of indien ŉ oplossing nie bereik word nie, kan die direksie skriftelik genader word vir leiding.
Hoera!! Agv ouerbetrokkenheid is ons mini Argus elke jaar 'n groot sukses!
Een maal per jaar belê die direksie ŉ jaarvergadering vir alle lede. Inligting oor die finansiële situasie, planne vir die toekoms, verkiesing van nuwe direksielede en jaarverslae van al die onderskeie belangegroepe wat by die skool betrokke is, verskyn op die agenda.
Die ouerkomitees is die direksie en personeel behulpsaam met die praktiese sake soos skooldrag, fondsinsameling, hulp tydens skoolfunksies, uitstappies, die biblioteek, ens. Alle ouers behoort hulle aan ŉ komitee te verbind volgens hul keuse/vaardighede.
Die skoolhoof stuur weekliks ŉ nuusbrief uit wat onder andere ŉ terugblik gee oor gebeure wat plaasgevind het in die laaste week en gee inligting/rëelings deur omtrent sake wat volgende gaan plaasvind. Hierdie nuusbrief word waar moontlik elektronies versprei.
Met die oog op werwing, word daar jaarliks opedae gereël vir voornemende leerders en hul ouers. Teen die einde van ŉ jaar is daar ook ŉ graad eentjie dag. Alle graad nulle/R’e is dan welkom om ŉ uur of twee in hul “nuwe” klas by hul “nuwe” juffrou te spandeer.
Klipstapel Feesnaweek 2013
Spraak & Drama Klasse
Centurion Christelike Laerskool is 'n onafhanklike Christelike Afrikaanse laerskool in Centurion. Ons gebruik ARSO se beproefde leerplanne.
OuerbetrokkenheidWebsite Design Gauteng | web hosting by o5webhostCopyright © 2013. All Rights Reserved.